b'\n_START_ARTICLE_\n16 Psiha\n_START_SECTION_\nOdkritje\n_START_PARAGRAPH_\nAsteroid je odkril Annibale de Gasparis (1819 \xe2\x80\x93 1882) 17. marca 1852. Ime je dobil po gr\xc5\xa1ki \xc5\xbeenski z imenom Psiha. Prvih 15 odkritih asteroidov je dobilo tudi svoj znak. Asteroid Psiha je prvi, ki ga ni dobil.\n_START_SECTION_\nLastnosti\n_START_PARAGRAPH_\nAsteroid Psiha je najve\xc4\x8dji asteroid tipa M. Ocenjuje se, da vsebuje 0,6\xc2\xa0% vse mase asteroidnega pasu. Opazovanja z radarjem  ka\xc5\xbeejo, da je sestavljen skoraj iz \xc4\x8diste zlitine niklja in \xc5\xbeeleza. V nasprotju z ostalimi asteroidi tipa M, ne ka\xc5\xbee znakov o prisotnosti vode na povr\xc5\xa1ini. Asteroid Psiha je kovinski asteroid. Prisotnega je samo malo piroksena . \xc4\x8ce je asteroid Psiha ostanek ve\xc4\x8djega star\xc5\xa1evskega telesa, potem bi pri\xc4\x8dakovali, da bo na isti tirnici ve\xc4\x8dje \xc5\xa1tevilo manj\xc5\xa1ih teles. Vendar Psiha ne pripada nobeni dru\xc5\xbeini asteroidov . Verjetno je do ve\xc4\x8djih trkov pri\xc5\xa1lo \xc5\xbee na za\xc4\x8detku obstoja Oson\xc4\x8dja, od takrat pa so se telesa razpr\xc5\xa1ila in jim ni mogo\xc4\x8de dolo\xc4\x8diti izvora. Gostota Psihe je za kovinsko telo precej nizka. To ka\xc5\xbee, da je asteroid zelo porozen. Asteroid je verjetno velika gru\xc4\x8da drobnega materiala, ki je zaradi privla\xc4\x8dnosti zdru\xc5\xbeen._NEWLINE_Asteroid Psiha je po obliki precej pravilne skoraj elipsoidne oblike. Oblika svetlobne krivulje ka\xc5\xbee, da so poli usmerjeni proti eklipti\xc4\x8dnima koordinatama (\xce\xb2, \xce\xbb) = (-9\xc2\xb0, 35\xc2\xb0) ali (\xce\xb2, \xce\xbb) = (-2\xc2\xb0, 215\xc2\xb0) (10\xc2\xa0% nenatan\xc4\x8dnost). To pa da nagib vrtilne osi 95\xc2\xb0._NEWLINE_Njegov albedo je 0,120. Za pot okrog Sonca potrebuje 4,99 let. Njegova tirnica je nagnjena proti ekliptiki za 3,095\xc2\xb0. Okrog svoje osi se zavrti v 4,196 urah.\n_START_SECTION_\nOkultacije\n_START_PARAGRAPH_\nDoslej so opazovali dve okultaciji. Prva je bila 22. marca 2002, druga pa 16. maja 2002.'